Ικανοποίηση στον χώρο εργασίας: πόσο σημαντική είναι η χρήση της γλώσσας παρακίνησης στην σχέση ανταλλαγής ηγέτη – μέλους;:
Creators: name: Τσαχουρίδου, Σοφία Παναγιώτη
Publisher: name: Aristotle University of Thessaloniki
Year: 2014
Subjects: Γλώσσα Παρακίνησης
Σχέση Ανταλλαγής Ηγέτη – Μέλους
Ικανοποίηση στο Χώρο Εργασία
Motivating Language
Leader - Member Exchange Theory
Job Satisfaction

description: Η παρούσα εργασία πραγματεύεται την χρήση της θεωρίας της γλώσσας παρακίνησης στην ηγεσία και την επίπτωσή της στην ικανοποίηση των υπαλλήλων από την εργασία. Στην σχέση αυτή, η οποία έχει ερευνηθεί στο παρελθόν και έχει αποδειχθεί πως οι δύο μεταβλητές σχετίζονται θετικά, ερευνάται αν και πώς μεσολαβεί η σχέση ανταλλαγής ηγέτη μέλους μέσα από μία ιεραρχική ανάλυση παλινδρόμησης των δεδομένων. Συνολικά 109 άτομα ερωτήθηκαν με την μέθοδο της χιονοστιβάδας και αξιολόγησαν τον εκάστοτε προϊστάμενο τους, ώστε τα δεδομένα της έρευνας να αναλυθούν και να αποδείξουν ότι όταν στην σχέση της γλώσσας παρακίνησης από έναν ηγέτη με την ικανοποίηση από την εργασία του υφισταμένου μεσολαβεί η σχέση ανταλλαγής ηγέτη – μέλους, τότε η αρχική σχέση γίνεται ακόμη πιο ισχυρή. Αποδεικνύεται με τον τρόπο αυτό και σε θεωρητικό και σε πρακτικό επίπεδο πως η ηγετική συμπεριφορά επηρεάζει άμεσα τον τρόπο με τον οποίο η ηγετική επικοινωνία επιδρά στους εργαζόμενους. Στο πρώτο κεφάλαιο της εργασίας, παραθέτεται μία σύντομη περιγραφή των εννοιών που αποτελούν το θέμα της μελέτης, οι οποίες είναι κατά βάση η γλώσσα παρακίνησης, η ικανοποίηση στον χώρο εργασίας και η σχέση ανταλλαγής ηγέτη – μέλους. Στο δεύτερο κεφάλαιο, γίνεται μνεία σε προηγούμενες βιβλιογραφικές αναφορές σχετικά με τις παραπάνω θεωρίες. Αναλύεται η προέλευση, ο ορισμός, η λειτουργία αλλά και τα αποτελέσματα της θεωρίας της γλώσσας παρακίνησης, η παράγοντες που επηρεάζουν την ικανοποίηση των εργαζομένων στον χώρο εργασίας τους και η σημασία της μεταβλητής αυτής στην αποτελεσματικότητα του εκάστοτε εργαζόμενου, και, τέλος, η θεωρία της σχέσης ανταλλαγής ηγέτη – μέλους, ως προς τον ορισμό της, τις εφαρμογές και τα αποτελέσματά της στην συμπεριφορά, την απόδοση και άλλες μεταβλητές των εργαζομένων. Στο τρίτο κεφάλαιο της έρευνας, αναλύεται το μοντέλο σύμφωνα με το οποίο γίνεται η μελέτη όπως και οι υποθέσεις στις οποίες στηρίζεται το ερευνητικό αυτό μοντέλο προκειμένου να καταλήξει στα επιθυμητά αποτελέσματα. Στο τέταρτο κεφάλαιο, γίνεται αναφορά στην μεθοδολογία που χρησιμοποιήθηκε για την συλλογή των δεδομένων. Αναλύεται κυρίως το δείγμα των συμμετεχόντων στην έρευνα προκειμένου να προκύψει η στατιστική σημαντικότητα του, και οι μέθοδοι με τις οποίες μετρήθηκαν τα ποσοτικοποιημένα αποτελέσματα. Στο πέμπτο κεφάλαιο της εργασίας, αναλύονται τα αποτελέσματα αυτά, αποδεικνύοντας κάθε φορά σε πρακτικό επίπεδο την αρχική υπόθεση. Το βασικό εύρημα της παρούσας εργασίας είναι ότι όταν στην σχέση της γλώσσας παρακίνησης από έναν ηγέτη με την ικανοποίηση από την εργασία του υφισταμένου μεσολαβεί η σχέση ανταλλαγής ηγέτη – μέλους, τότε η αρχική σχέση γίνεται ακόμη πιο ισχυρή. Τέλος, στο έκτο κεφάλαιο, αναλύονται όλα τα συμπεράσματα της εργασίας σχετικά με την ικανοποίηση των εργαζομένων στον χώρο εργασίας και το κατά πόσο η χρήση της γλώσσας παρακίνησης είναι σημαντική στην σχέση ανταλλαγής ηγέτη – μέλους. Το βασικότερο συμπέρασμα στο οποίο καταλήγει η παρούσα έρευνα είναι πως η ηγετική συμπεριφορά επηρεάζει άμεσα τον τρόπο με τον οποίο η ηγετική επικοινωνία επιδρά στους εργαζόμενους. Επιπλέον, γίνεται αναφορά τόσο σε πρακτικές εφαρμογές των ευρημάτων της έρευνας στις επιχειρήσεις όσο και σε περαιτέρω έρευνα που πρέπει να γίνει στον συγκεκριμένο τομέα.
description: This paper discusses the use of the motivation language theory in leadership and its impact on job satisfaction at work. In this relationship, which has been investigated in the past and has proven that the two variables are positively related, it is searched whether and how leader - member exchange relationship mediates through a hierarchical regression analysis. An amount of 109 people were interviewed with the snowball method and evaluated the respective supervisor, and so the survey data to be analyzed and demonstrate that when in the relationship of motivating language and job satisfaction mediates the leader – member exchange theory, the primary relationship becomes even stronger. It turns out this way in theoretical and practical terms that the leading behavior directly affects how leadership communication impacts to employees. In the first chapter, it is given a brief description of the concepts that are the subject of the study, which is basically the motivating language, job satisfaction at work and the leader – member exchange theory. The second chapter refers to previous literature on these theories. The origin, definition, operations and results of the theory of motivating language are discussed and and so are the factors that influence employee satisfaction in the workplace and the importance of this variable in the effectiveness of each employee. Finally, the leader – member exchange theory is analyzed, in terms of definition, applications and its effects on behavior, performance and other variables of workers. In the third chapter, both the model under which the study is done and the assumptions on which it is based are analyzed in order to reach the desired results. The fourth chapter refers to the methodology used for data collection. The sample of respondents is mainly analyzed in order to obtain the statistical significance of, and the methods by which measured the quantifiable results. In the fifth chapter, there is a reference at the results of the research which demonstrate every time in practice the initial hypothesis. The main finding of this study is that when in the relationship of motivating language and job satisfaction mediates the leader – member exchange theory, the primary relationship becomes even stronger. Finally, in the sixth chapter, the conclusions of the research are demonstrated concerning the employee satisfaction in the workplace and whether the use of motivating language is important in relationship with the leader - member exchange theory. The main conclusion of this study is that the leading behavior directly affects how leadership communication affects the employees. In addition, a reference is made both in practical applications of research findings in business and to further research that should be done in this area.